Macky Sall

Macky Sall (født 11. desember 1961 i Fatick, Senegal) er en senegalesisk politiker for Parti Démocratique Sénégalais (før 2008) og Alliance pour la république (etter 2008). Han er Senegals president siden 2. april 2012. Sall ble gjenvalgt i 2019.

Sall var landets statsminister fra 2004 til 2007, president for Senegals nasjonalforsamling fra juni 2007 til november 2008 og borgermester av Fatick fra 2002 til 2008 og igjen siden 2009. I presidentvalget i Senegal i 2012 ble han valgt til president og beseiret dermed den sittende presidenten Abdoulaye Wade.

Sall var lenge medlem av Parti Démocratique Sénégalais, men etter at en konflikt oppsto mellom ham og president Wade ble han fjernet fra stillingen som president for nasjonalforsamlingen i november 2008. Etter det startet han sitt eget parti og ble med i opposisjonen.

Referanser 

Senegalesiske presidenter
Senegalesiske borgermestere
Personer fra regionen Fatick
Fødsler i 1961